2000 йылдың көҙөндә Каспаров классик шахмат уйыны буйынса донъя чемпионы исеменә матчта Крамниктан еңелә һәм шахмат буйынса донъя чемпионы исемен юғалта. Матч алдынан көнәркәштәр шәхси осрашыуҙарҙа тигеҙ иҫәп йыйған (өсәр еңеү һәм ун ете тиң иҫәп), ләкин Каспаров ҙур матч тәжрибәһе һәм 1999—2000 йылдар турнирҙарындағы еңеүҙәр серияһы арҡаһында  фаворит булып һаналған. «Braingames» компанияһы ойошторған матч 16 партияның күпселегенә уйналған һәм шулай итеп һуғыштан һуңғы йылдарҙа донъя беренселегенә ойошторолған иң ҡыҫҡа матч булған. Крамник аҡ фигуралар менән икенсе һәм унынсы партияларҙа көнәркәшен , ә башҡа осрашыуҙар тиң иҫәп менән тамамланған. Был матч шулай уҡ 1921 йылда шахмат уйыны буйынса донъя чемпионы исеменә барған матчтан һуң тәүге тапҡыр претенденттың  еңеүе менән тамамлана. Крамниктың уңышының мөһим өлөшө булып, ҡаралар менән уйнағанда испан партияһының берлин вариантын регуляр ҡулланыуы тора, шуның менән ул бер нисә партияла Каспаровтың аҡ төҫөн нейтралләштергән; быға саҡлы топ-кимәл ярыштарҙа берлин вариантын системалы рәүештә бер кем дә ҡулланмаған.